बयनिबो गोसोयाव रंजानाय जाखांदोंमोन। नाथाय बिटिआर सागान होखालिनि सानसे उननिफ्रायनो बर’ रायजो-राजाफोरा साननाया- रंजानाया उल्थासो जाबाय। बिटिआर गोरोबथा सागान होनाय सिगां जेरैबादि बर’फोरा आलादा-आलादा गावस्रा गावस्रि दंमोन बिदिसो सागानगिरिफोरा गावस्रा गावस्रि जानानै आलादा-आलादायैसो बरायजाबाय। बिनिखायनो बयबो बर’ फिसाफोरा दुखुजों सोरखौ बरायनो सोरखौ गारनो जाबाय। थेवबो भारतनि गाहाइ मन्थ्रि नरेन्द्र मदिया फेब्रुवारी 7 खालि कक्राझाराव फैनायाव बर’ सुबुंफोरनि दैबानाखौ नुनानै गाहाइ मन्थ्रिआ गावनि बिबुंथियाव बुंगारबाय जे बिदि सुबुंनि दैबाना बिनि जिउआव नुफेराखैमोन होननानै। बे जाबाय बर’ हारिनिनो मोनसे गोगगाथाव जारिमिन जानानै थासिगोन।